Bitcoin a atins un nou maxim istoric. Cât valorează acum.
Marile companii precum Tesla sau Mastercard au început să investească în criptomonede. Bitcoin a urcat cu peste 3% marţi, la 50.487 dolari. Tesla, spre exemplu, a cumpărat bitcoin în valoare de 1,5 miliarde de dolari şi a început să accepte plata în itcoin pentru produse.
Bitcoin-ul a stabilit marți un nou maxim istoric de 50.000 de dolari, după ce marile companii precum Tesla sau Mastercard au început să investească în criptomonede, scrie CNBC.Bitcoin a urcat cu peste 3% marţi, la 50.487 dolari. Printre firmele care au propulsat creşterea recentă a Bitcoin se numără şi Tesla, Mastercard, BNY Mellon.Tesla, spre exemplu, a cumpărat bitcoin în valoare de 1,5 miliarde de dolari şi a început să accepte plata în bitcoin pentru produse, în timp ce Mastercard a anunţat că îşi vor deschide reţeaua şi către o serie de monede digitale. Compania lui Elon Musk a cumpărat bitcoin pentru "mai multă flexibilitate şi pentru a maximiza profiturile", declarând că va accepta plăţile în bitcoin pentru produsele din cadrul companiei.Totuşi, Musk a declarat recent că a "sosit prea târziu la petrecere" şi că ar fi trebuit să cumpere criptomoneda în urmă cu opt ani, când preţul abia depăşea pragul de 13 dolari."Bitcoin-ul se pregăteşte să fie acceptat şi de oamenii de afaceri convenţionali", a spuns Musk.În urmă cu două săptămâni, BlackRock, cel mai mare manager de active din lume, a decis să lanseze contractele futures pe bitcoin drept opţiuni de investiţii în două fonduri pe care le are în portofoliu, mai relatează Ziarul Financiar.